Lugballon-ongeluk in VSA eis 5Die mandjie het glo gedurende die ongeluk van die lugballon losgekom. (Foto: Twitter) Vyf mense is dood nadat ’n lugballon in aanraking met ’n kragdraad in Albuquerque in die Amerikaanse deelstaat New Mexico was. Die mandjie het glo gedurende die ongeluk van die lugballon losgekom en met die insittendes neergestort. Die plaaslike polisie het aanvanklik gesê twee mans en twee vroue is dood en nóg ’n man kritiek beseer ná die voorval Saterdag vroegoggend plaasgevind het. Die owerhede het later die dag bekend gemaak dat die man ook aan sy wonde beswyk het. Die mandjie het glo in ’n straat neergestort en aan die brand geslaan. Ongeveer 13 000 mense het gister weens die ongeluk sonder elektrisiteit gesit hoewel die kragtoevoer later herstel is. “Ons gebede gaan uit aan die vriende en familie van al vyf mense wat hul lewe op dié tragiese wyse verloor het,” het die polisie in Albuquerque op Twitter gesê. Mayor Keller, APD and AFR provide update on this mornings hot air balloon crash. https://t.co/9MNr0hsyDb — Albuquerque Police Department (@ABQPOLICE) June 26, 2021 Bykomende bronne: BBC, CNN